
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 627 

16 Αυγούστου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση οφειλών Ξενοδοχειακών επιχειρήσεων της 


Περιφέρειας Μακεδονίας . 1 

Αύξηση ειδικής οικονομικής παροχής υπαλλήλων του 
Οργανισμού Ύδρευσης Θεσσαλονίκης (Ο.Υ.Θ.) .. 2 
Καθορισμός αποζημίωσης του Προέδρου, Αντιπροέ¬ 
δρου και μελών του Διοικητικού Συμβουλίου του 

Ιδρύματος Κρατικών Υποτροφιών (ΙΚΥ). 3 

Τροποποίηση και συμπλήρωση της 1049691/3184/ 
0009α/ΠΟΛ 1099/27.4.1994 απόφασης Υπουργού 

Οικονομικών. 4 

Τροποποίηση της παρ. 2 του άρθρου 17 του Κανονι¬ 
σμού Ασθένειας του Ταμείου Προνοίας και Επικου¬ 
ρικής Ασφάλισης Προσωπικού Ιπποδρομιών. 5 

Αύξηση των συντάξεων των συνταξιούχων του ΤΕΑΠΑΕ 

που συνταξιοδοτήθηκαν εντός του 1993 . 6 

Λέσχες Ελληνικής Αστυνομίας . 7 

Εσωτερική διάρθρωση του Τμήματος Πληροφορικής 
της Διεύθυνσης Οργάνωσης και Ανάπτυξης της 

ΥΠΑ . 8 

Έγκριση της υπ’ αριθμ. 1322/1/94/18.4.94 απόφα¬ 
σης του Κεντρικού Λιμενάρχη Ρόδου «περί αναπρο¬ 
σαρμογής του ναύλου επιβατών στις τοπικές δρομο- 
λογιακές γραμμές ΡΟΔΟΥ - ΣΥΜΗΣ και ΧΑΛΚΗΣ 

ΚΑΜΕΙΡΟΥ ΣΚΑΛΑΣ ΡΟΔΟΥ» . 9 

Σύσταση αμιγούς Δημοτικής Επιχείρησης Δήμου Μύρι- 

νας Λήμνου, Νομού Λέσβου.10 

Αναπροσαρμογή εφάπαξ αποζημιώσεως φορτ/τών 
Κ.Α.Φ.Ξ. Πειραιώς και αύξηση των εξόδων κη¬ 
δείας .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33272/Β.1276 (1) 

Ρύθμιση οφειλών Ξενοδοχειακών επιχειρήσεων τής Περι¬ 
φέρειας Μακεδονίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «περί τροποποιήσεως και συμπληρώ- 


σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Τον Ν. 1266/82 «περί Οργάνων ασκήσεως της νομι¬ 
σματικής πιστωτικής και συναλλαγματικής πολιτικής και 
άλλες διατάξεις». 

3. Την Πράξη του Διοικητή της Τράπεζας της Ελλάδος 
αριθ. 1620/5.10.89 «Ρυθμίσεις οφειλών από τραπεζικό 
δανεισμό. 

4. Την ανάγκη ενίσχυσης των ξενοδοχειακών επιχειρή¬ 
σεων στην περιοχή της Μακεδονίας λόγω του πλήγματος 
που έχουν υποστεί από την Γιουγκοσλαβική κρίση (Νομοί 
Γρεβενών, Δράμας, Ημαθίας, Θεσσαλονίκης, Καβάλας, 
Καστοριάς, Κιλκίς, Κοζάνης, Πέλλης, Πιερίας, Σερρών, 
Φλωρίνης, Χαλκιδικής), αποφασίζουμε: 

Α. ΓΕΝΙΚΑ 

Τη ρύθμιση του συνόλου των υφισταμένων μέχρι. 
31.12.93 ληξιπροθέσμων και μη οφειλών από πάσης φύ- 
σεως δάνειά (κεφάλαια κίνησης και πάγιες εγκαταστά¬ 
σεις), σε δρχ. ή συνάλλαγμα και από καταπτώσεις εγγυητι¬ 
κών επιστολών σε δρχ. ή συνάλλαγμα των ξενοδοχειακών 
επιχειρήσεων που είναι εγκαταστημένες και λειτουργούν 
ανεξάρτητα από την έδρα της επιχείρησης στην περιφέ¬ 
ρεια της Μακεδονίας. Από το ανωτέρω σύνολο αφαιρού- 
νται οι υφιστάμενοι την 31.12.93 τόκοι υπερημερίας και 
κατ’ ανώτατο όριο μέχρι του ποσού των 200 εκατ. δρχ. 
κατά επιχείρηση τους οποίους αναλαμβάνει να καλύψει το 
Δημόσιο με χρέωση του λογ/σμού του Ν. 128/75, με επι- 
μερισμό του ποσού κατά Τράπεζα ανάλογα με το ύψος 
των οφειλών. Οι τόκοι υπερημερίας περιλαμβάνουν το 
συμβατικό επιτόκιο συν την προσαύξηση για την υπερημε¬ 
ρία. Η διάρκεια ρύθμισης ορίζεται σε 15 χρόνια, περιλαμ- 
βανομένης περιόδου χάριτος δύο ετών, δηλαδή από 
1.1.94 μέχρι 31.12.95. 

Οι τόκοι της περιόδου χάριτος θα κεφαλαιοποιηθούν 
την 31.12.95 θα προστεθούν στο αρχικό ρυθμιζόμενο κε¬ 
φάλαιο και θα εξυπηρετούν με αυτό ενιαία. 

Η εξόφληση θα γίνει με ίσες εξαμηνιαίες τοκοχρεολυτι- 
κές δόσεις ή με ίσες εξαμηνιαίες, χρεολυτικές δόσεις 
(απλό χρεωλύσιο) και υπολογισμό των τόκων ανά εξάμηνο 
με το εκάστοτε εφαρμοζόμενο για την ρύθμιση επιτόκιο. 
Η πρώτη δόση θα καταβληθεί την 1.7.1996. 

Το επιτόκιο ρύθμισης καθόλη την διάρκεια της ρύθμι¬ 
σης ορίζεται μικρότερο ή ίσο με το εκάστοτε βασικό επιτό¬ 
κιο της αντίστοιχης με το ρυθμιζόμενο κατηγορίας ενημέ- 

ρων δανείων, προσαυξημένο κατά 1,5 εκατοστιαίες μονά¬ 
δες. 

Οι εγγυητικές επιστολές προκειμένου να υπαχθούν 
στην νέα ρύθμιση θα πρέπει να έχουν καταπέσει το αργό¬ 
τερο μέχρι 31.12.93. 

2. ΠΡΟΫΠΟΘΕΣΕΙΣ 

α) Απαραίτητη προϋπόθεση για την υπαγωγή των επι¬ 
χειρήσεων στις ρυθμίσεις της παρούσας είναι η βιωσιμό¬ 
τητα τούτων μετά την ρύθμιση. Η βιωσιμότητα θα κρίνεται 
από την Τράπεζα που έχει χορηγήσει το μεγαλύτερο δα¬ 
νεισμό. 

β) Οι οφειλές να προέρχονται από δάνεια που αποδε¬ 
δειγμένα χρησιμοποιήθηκαν για αγορά παγίων εγκαταστά¬ 
σεων είτε για κεφάλαιο κίνησης των επιχειρήσεων. 

3. ΚΑΛΥΨΗ ΔΑΠΑΝΗΣ 

Η δαπάνη που προκαλείται από τις διατάξεις της παρού¬ 
σας απόφασης το ύψος της οποίας δεν είναι δυνατόν να 
προσδιορισθεί θα βαρύνει το λογαριασμό του Ν. 128/75, ο 
οποίος δημιουργείται από την παρακράτηση επί των χορη¬ 
γήσεων των Τραπεζών με σκοπό την επιδότηση επιτοκίων 
δανείων. 

4. ΙΣΧΥΣ ΑΠΟΦΑΣΗΣ 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2037721/4314/0022 (2) 

Αύξηση ειδικής οικονομικής παροχής υπαλλήλων του Ορ¬ 
γανισμού Ύδρευσης Θεσσαλονίκης (Ο.Υ.Θ.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

α) Τις διατάξεις της παρ. 2 του άρθρου 7 της αριθ. 
88555/3293/4.10.88 κοινής Υπουργικής απόφασης 
«Υγιεινή και Ασφάλεια του προσωπικού του Δημοσίου, των 
ΝΠΔΔ και των ΟΤΑ που κυρώθηκε με το άρθρο 39 του Ν. 
1836/1989 «Για την απασχόληση και επαγγελματική κα¬ 
τάρτιση». 

β) Την ανάγκη θέσπισης κινήτρου προσέλκυσης και πα¬ 
ραμονής σε υπαλλήλους του Ο.Υ.Θ. που εργάζονται σε 
ανθυγιεινές και επικίνδυνες εργασίες. 

γ) Τις συνθήκες υπό τις οποίες το προσωπικό αυτό πα¬ 
ρέχει τις υπηρεσίες του. 

δ) Τις διατάξεις του άρθρου 27 του Ν. 2081/92, με το 
οποίο προστέθηκε η διάταξη του άρθρου 29Α στον Ν. 
1558/85, σχετικά με τον έλεγχο των δαπανών που προκα- 
λούν οι κανονιστικές διοικητικές πράξεις. 

ε) Το γεγονός ότι από την απόφαση αυτή προκαλείται 
δαπάνη συνολικού ύψους 44.730.000 δρχ., για το οικονο¬ 
μικό έτος 1994, η οποία βαρύνει τον Π/Υ του Ο.Υ.Θ., 
όπου έχει προβλεφθεί σχετική πίστωση και ποσού 


63.720.000 δρχ. για κάθε ένα από τα επόμενα οικονομικά 
έτη, αποφασίζουμε: 

1. Αυξάνουμε από 1.7.1994 σε 18.000 δρχ. το μήνα, 
την ειδική οικονομική παροχή που χορηγήθηκε με τις αριθ. 

α) 2095110/10579/0012/19.12.89, β) 2013361/ 
1499/0022/22.3.94 και γ) 2014056/ 1563/ 0022/ 
10.6.94 αποφάσεις μας σε υπαλλήλους του Ο.Υ.Θ., ως κί¬ 
νητρο προσέλκυσης και παραμονής τους στον Οργανισμό 
αυτό, λόγω τ<?υ αυξημένου βαθμού ανθυγιεινότητας και 
επικινδυνότητας του αντικειμένου της απασχόλησης και 
των συνθηκών εργασίας τους. 

2. Τυχόν χορηγούμενα στο ανωτέρω προσωπικό ποσά, 
για επίδομα ανθυγιεινής ή ειδικών συνθηκών εργασίας, 
βάσει των διατάξεων του Π.Δ. 904/78 ή άλλων ισχυουσών 
κατά την έναρξη ισχύος της παρούσας, παύουν να κατα¬ 
βάλλονται συμψηφιζόμενα στο ποσό της οικονομικής πα¬ 
ροχής της προηγούμενης παραγράφου 1. 

Εάν μετά τον συμψηφισμό που αναφέρεται στην παρ. 2 
της παρούσας, τα βάσει των ισχυουσών διατάξεων κατα¬ 
βαλλόμενα στο ανωτέρω προσωπικό ποσά, για επίδομα 
ανθυγιεινής και επικίνδυνης ή ειδικών συνθηκών εργασίας 
υπερβαίνουν στο ποσό της οικονομικής παροχής της παρ. 
1, διατηρούνται στο ύψος που έχουν διαμορφωθεί κατά 
την έναρξη της ισχύος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΟΣ ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ 

I. ΣΚΟΥΛΑΡΙΚΗΣ 
-♦- 

Αριθ. 2050430/5547/0022 (3) 

Καθορισμός αποζημίωσης του Προέδρου, Αντιπροέδρου 

και μελών του Διοικητικού Συμβουλίου του Ιδρύματος 

Κρατικών Υποτροφιών (ΙΚΥ). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) του άρθρου 2 παρ. 4 του Ν. 2158/ 
1993 (Α 109), σε συνδιασμό με τις διατάξεις του άρθρου 
18 του Ν. 1505/1984 όπως το άρθρο αυτό τροποποιή¬ 
θηκε με το άρθρο 8 του Ν. 1810/1988 και ισχύει σήμερα. 

β. Του άρθρου 40 του Ν. 849/1978. 

γ. Του άρθρου 29Ατου Ν. 1558/85 όπως το άρθρο αυτό 
προσετέθη με το άρθρο 27 του Ν. 2081/1992 (Α 154). 

2. Το γεγονός ότι από την απόφαση αυτή προκαλείται 
ετησίως δαπάνη ύψους 5.600.000 η οποία επιβαρύνει τον 
προϋπολογισμό του Ιδρύματος Κρατικών Υποτροφιών. Για 
το οικονομικό έτος 1994 η δαπάνη για 10 μήνες ανέρχεται 
στο ποσό των 4.800.000 και θα καλυφθεί από τον προϋ¬ 
πολογισμό του ΙΚΥ στον οποίο υπάρχει σχετική πρό¬ 
βλεψη, αποφασίζουμε: 

1. α) Η κατ’ αποκοπή μηνιαία αποζημίωση του Προέ¬ 
δρου και Αντιπροέδρου του Διοικητικού Συμβουλίου του 
Ιδρύματος Κρατικών Υποτροφιών (ΙΚΥ) για τις παρεχόμε¬ 
νες στο Ίδρυμα Υπηρεσίες τους, καθορίζεται από 

18.2.1994, ημερομηνία διορισμού τους ως εξής: 
ί) Στην Πρόεδρο το ποσό των 130.000 
ϋ) Στην Αντιπρόεδρο το ποσό των 120.000 
β) το ποσό αυτό θα καταβάλλεται μέχρι να πληρωθεί η 
θέση του Γενικού Διευθυντή του Ι.Κ.Υ. Μετά την πλήρωση 
της θέσης του Γενικού Διευθυντή το ποσό της κατ' απο¬ 
κοπή μηνιαίας αποζημίωσης του Προέδρου και του Αντι¬ 
προέδρου ορίζεται στις 60.000 και 50.000 αντίστοιχος. 
2. Ο αριθμός των συνεδριάσεων του Δ.Σ. ορίζεται μέχρι 
τέσσερις (4) το μήνα και μέχρι πέντε (5) ώρες σε κάθε συ¬ 
νεδρίαση. 

3. Η αποζημίωση των μετεχόντων στο συμβούλιο, είναι 
σύμφωνα με την απόφαση αριθ. 2027332/3206/0022/ 
1.6.93 (Β’ 442), ίση με το 1/30 του βασικού μισθού του 
κλιμακίου 23 για κάθε ώρα. 

4. Στον Πρόεδρο και Αντιπρόεδρο του Δ.Σ. του ΙΚΥ δεν 
καταβάλλεται ιδιαίτερη αποζημίωση για τη συμμετοχή 
τους στις συνεδριάσεις του Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ 

- ♦- 

Αριθ. 1088861/5721/0009Α7ΠΡΛ 1189 (4) 

Τροποποίηση και συμπλήρωση της 1049691/3184/ 
0009α/ΠΟΛ 1099/27.4.1994 απόφασης Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2198/1994 (ΦΕΚ 
Α’ 43). 

2. Την 1049691/3184/0009Α/ΠΟΛ 1099/27.4.1994 
απόφασή μας «Περαίωση εκκρεμών φορολογικών υποθέ¬ 
σεων» (ΦΕΚ 354 Β'). 

3. Την 1026431/268/0006/2.3.1994 κοινή απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 154 Β'). 

4. Την ανάγκη τροποποίησης και συμπλήρωσης ορισμέ¬ 
νων διατάξεων της παραπάνω απόφασής μας για την κα¬ 
λύτερη και αποτελεσματικότερη εφαρμογή της. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Τροποποιούμε και συμπληρώνουμε την απόφασή μας 
1049691/3184/0009Α7 ΠΟΑ 1099/27.4.1994 «Περαί¬ 
ωση εκκρεμών φορολογικών υποθέσεων» (ΦΕΚ 354 Β’), 
ως ακολούθως: 

1. Στο άρθρο 5 προστίθεται παράγραφος 11, ως εξής: 

«11. Για τον υπολογισμό του ποσού του βεβαιωτέου φό¬ 
ρου, προκειμένου για επιτηδευματία που άσκησε το ελευ¬ 
θέριο επάγγελμα του Δικηγόρου, δεν λαμβάνεται υπόψη η 
πάγια περιοδική αμοιβή του από την παροχή υπηρεσιών, 
σύμφωνα με τους όρους της περίπτωσης α’ της παραγρά¬ 
φου 4 του άρθρου 63 του Ν.Δ. 3026/1954 (ΦΕΚ Α’ 235)». 


2. Στο άρθρο 9 προστίθεται νέα περίπτωση γ’, ως εξής: 
«γ) Κάθε ελεγμένη υπόθεση της περίπτωσης β’ της πα¬ 
ραγράφου 1 του άρθρου 32 του Ν.Δ. 3323/1955 μη επιτη- 
δευματία, για την οποία η φορολογική υποχρέωση γεννή¬ 
θηκε μέχρι και την παραπάνω ημερομηνία». 

3. Το δεύτερο και τρίτο εδάφιο της περίπτωσης α’ της 
παραγράφου 4 του άρθρου 11 αντικαθίστανται ως εξής: 

«Ο Επιβληθείς πρόσθετος φόρος περιορίζεται στο δέκα 
τοις εκατό (10%) αυτού, εφόσον υποβλήθηκε ανακριβής 
δήλωση, ή στο πενήντα τοις εκατό (50%) αυτού, εφόσον 
δεν υποβλήθηκε δήλωση. Το επιβληθέν πρόστιμο του άρ¬ 
θρου 47 του Ν. 1642/1986 περιορίζεται στο δέκα τοις 
εκατό (10%) αυτού και το επιβληθέν πρόστιμο του άρθρου 
48 του ίδιου νόμου περιορίζεται στο εξήντα τοις εκατό 
(60%) αυτού». 

4. Στην παράγραφο 7 του άρθρου 11 προστίθεται δεύ¬ 
τερο εδάφιο, ως εξής: 

«Το προηγούμενο εδάφιο εφαρμόζεται και για κάθε μία 
παράβαση της πιο πάνω υποπερίπτωσης που αφορά ελεγ¬ 
μένες ή ανέλεγκτες υποθέσεις φορολογίας εισοδήματος 
επιτηδευματία, οι οποίες δεν υπάγονται στην παρούσα 
απόφαση και αναφέρονται σε διαχειριστικές περιόδους 
που έκλεισαν μέχρι και την 31η Δεκεμβρίου 1992». 

5. Στο άρθρο 11 προστίθεται νέα παράγραφος 8 και η 
* προηγούμενη παράγραφος 8 αναριθμείται σε παράγραφο 

9, ως εξής: 

«8. Κάθε μια ελεγμένη υπόθεση της περίπτωσης γ' του 
άρθρου 9 περαιώνεται με την ανάλογη εφαρμογή των δια¬ 
τάξεων της περίπτωσης α’ της παραγράφόυ 1 ή της παρα¬ 
γράφου 3 του παρόντος άρθρου, κατά περίπτωση». 

6. Η περίπτωση α’ της παραγράφου 1 του άρθρου 14 
συμπληρώνεται με την ακόλουθη φράση στο τέλος του 
κειμένου της: 

«, εκτός της τελευταίας δόσης, που μπορεί να είναι και μι¬ 
κρότερη των πενήντα χιλιάδων (50.000) δρχ.,» 

7. Η παράγραφος 3 του άρθρου 14 αντικαθίσταται ως 
εξής: 

«3. Κάθε φόρος, τέλος και γενικά κάθε λοιπή φορολο¬ 
γική υποχρέωση, που αφορά κάθε μία ελεγμένη υπόθεση, 
καθώς και κάθε πρόστιμο του άρθρου 7 και της παραγρά¬ 
φου 7 του άρθρου 11 καταβάλλεται όπως ορίζεται στην 
παράγραφο 1 του παρόντος άρθρου.». 

Αρθρο 2 

1. Οι διατάξεις του προηγούμενου άρθρου εφαρμόζο¬ 
νται για ανέλεγκτες και ελεγμένες υποθέσεις καθώς και 
για παραβάσεις, κατά περίπτωση, που υφίσταντο κατά την 
ημερομηνία δημοσίευσης της 1049691/3184/009Α/ 
ΠΟΑ 1099/27.4.1994 απόφασή μας. 

2. Η προθεσμία της παραγράφου 1 του άρθρου 12 της 
παραπάνω απόφασής μας παρατείνεται μέχρι 
30.9.1994. 

Άρθρο 3 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Αθήνα, 29 Ιουλίου 1994 

Ο ΥΦΥΠΟΥΡΓΟΣ 

ΔΗΜΗΤΡΗΙ ΓΕΩΡΓΑΚΟΠΟΥΛΟΣ 

Αριθ. 418/924 (5) 

Τροποποίηση της παρ. 2 του άρθρου 17 του Κανονισμού 

Ασθένειας του Ταμείου Προνοίας και Επικουρικής 

Ασφάλισης Προσωπικού Ιπποδρομιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Α.Ν. 2276/1940 
«περί συστάσεως Ταμείου Προνοίας και Επικουρικής 
Ασφαλίσεως Προσωπικού Ιπποδρομιών. 

2. Τις διατάξεις των άρθρων 23 (παρ. 1 εδαφ. στ.), 24 
(παρ. 1 και 2 εδαφ. γ) και 27 (παρ. 1 εδαφ. δ) του Ν. 1558/ 
1985 «Κυβέρνηση και Κυβερνητικά Όργανα» (Α* 137) και 
του άρθρου 27 του Ν. 2081/1992 (Α’ 154). 

3. Τη με αρ. 2024/26.10.1993 Κοινή Απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων Φοίβο Ιωαννίδη» (Β' 833). 

4. Τη γνώμη του Διοικητικού Συμβουλίου του Ταμείου 
Προνοίας και Επικουρικής Ασφάλισης Προσωπικού Ιππο¬ 
δρομιών, που διατυπώθηκε στην αρ. 2531/11.1.1994 συ¬ 
νεδρίασή του. 

5. Τη γνώμη του Συμβουλίου Κοινωνικής Ασφάλειας 
που διατυπώθηκε στην 42η/6.7.1994 συνεδρίασή του της 
ΚΖ περιόδου. 

6. Το γεγονός ότι με την απόφαση αυτή δεν επέρχεται 
οικονομική επιβάρυνση σε βάρος του Ταμείου Προνοίας 
και Επικουρικής Ασφάλισης Προσωπικού Ιπποδρομιών, 
ούτε σε βάρος του Κρατικού Προϋπολογισμού, αποφασί¬ 
ζουμε: 

Η δεύτερη παράγραφος του άρθρου 17 του Κανονισμού 
Ασθένειας του Ταμείου Προνοίας και Επικουρικής Ασφά¬ 
λισης Προσωπικού Ιπποδρομιών αντικαθίσταται ως 
εξής: 

«Συνταγές φαρμάκων, που έχουν εκδοθεί από συμβε¬ 
βλημένους ή μη γιατρούς, των οποίων η αξία δεν υπερβαί¬ 
νει τις 12.000 δρχ. το μήνα, κατά συνταγή ή αθροιστικά, 
για τον ίδιο ασφαλισμένο, εκτελούνται χωρίς έγκριση του 
ελεγκτή γιατρού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 132/1195 (6) 

Αύξηση των συντάξεων των συνταξιούχων του ΤΕΑΠΑΕ 
που συνταξιοδοτήθηκαν εντός του 1993 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α’ 
165). 

2. Τις διατάξεις του Π.Δ. 213/1992 (Α’ 102). 

3. Τις διατάξεις του άρθρου 7 του Ν. 1275/1982 (Α’ 
100 ). 

4. Τις διατάξεις του άρθρου 27 του Ν. 2081/1992 (Α’ 


165). 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων 
2024/26.10.93 (Β’ 833). 

6. Την αρ. 1881/26.1.93 Απόφαση της Επιτροπής Τι¬ 
μών και Εισοδημάτων. 

7. Την Α.Π. 132/859/10.5.93 Απόφασή μας (Β’ 361). 

8. Την απόφαση του Δ.Σ. του Ταμείου Επικουρικής 
Ασφάλισης Προσωπικού Αεροπορικών Επιχειρήσεων που 
λήφθηκε στην 130/Σ21 η/16.6.94 συνεδρίασή του. 

9. Το γεγονός ότι από τις διατάξεις της παρούσης από¬ 
φασης προκαλείται επιβάρυνση του εν λόγω Ταμείου 
ύψους 4,8 εκ. δρχ. περίπου κατά το τρέχον έτος, η οποία 
θα καλυφθεί από τις πιστώσεις των ΚΑΕ 0629, 0636 και 
0637 του προϋπολογισμού έτους 1994 του Ταμείου, απο¬ 
φασίζουμε; 

1. Οι συντάξεις των συνταξιούχων του Ταμείου Επικου¬ 
ρικής Ασφάλισης Προσωπικού Αεροπορικών Επιχειρή¬ 
σεων, των οποίων το συνταξιοδοτικό δικαίωμα θεμελιώ¬ 
θηκε από 1.1.93 μέχρι 31.1.93 αυξάνονται αναδρομικά 
από την ημερομηνία έναρξης της συνταξιοδότησης κατά 
ποσοστό 4% και από 1.7.93 κατά ποσοστό 4,5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 8026/2/4γ (7) 

Λέσχες Ελληνικής Αστυνομίας. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις της παρ.1 του άρθρου 21 του Ν. 1481/ 
1984 (Α’ 152) «Οργανισμός Υπουργείου Δημόσιας Τά- 
ξης». 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», το οποίο προστέ¬ 
θηκε με το άρθρο 27 του Ν. 2081/1992. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο. 

Το άρθρο 44 της 8000/8/2ζ από 29.12.1987 απόφα¬ 
σης (Β' 46/2.8.1988) «Ίδρυση, Οργάνωση και λειτουργία 
Λεσχών της Ελληνικής Αστυνομίας, όπως αντικαταστά- 
θηκε με την παρ. 2 του άρθρου 2 της 8000/2/4β από 
14.2.1994 όμοιας τροποποιείται ως εξής: 

Αρθρο 44. 

Είσοδος στα Πρατήρια. 

1. Η είσοδος στα πρατήρια των Λεσχών της Ελληνικής 
Αστυνομίας και του Πυροσβεστικού Σώματος, (αστυνο¬ 
μικό, πυροσβεστικό, πολιτικό), της Αγροφυλακής και τους 
υπαλλήλους της Βουλής, που είναι εφοδιασμένοι με ει¬ 
δικό προς τούτο δελτίο (κάρτα) εισόδου. 

2. Το δελτίο εισόδου εκδίδεται από το διοικητή του πρα¬ 
τηρίου, με την καταβολή από τον ενδιαφερόμενο του πο- 

σού των 1.000 δρχ. και περιλαμβάνει τα στοιχεία ταυτότη¬ 
τας του δικαιούχου και μνεία της ιδιότητας αυτού (εν ενερ- 
γεία ή συντάξει αστυνομικός κ.λπ.). 

3. Η είσοδος στα πρατήρια των μελών της ιδίας οικογέ¬ 
νειας των δικαιούχων της παρ. 1, επιτρέπεται εφόσον συ¬ 
νοδεύονται απ’ αυτούς ή επιδεικνύουν το δελτίο εισόδου 
αυτών και την αστυνομική τους ταυτότητα, από την οποία 
θα αποδεικνύεται η συγγενική τους σχέση με το δι¬ 
καιούχο. 

4. Για τους ανωτέρω μπορεί να εκδίδεται και δελτίο ει¬ 
σόδου, με τις προϋποθέσεις της παρ. 2, εφόσον το ζητή¬ 
σει ο δικαιούχος. Στο δελτίο αυτό, εκτός από τα στοιχεία 
της ταυτότητάς τους θα περιλαμβάνει και ένδειξη της συγ¬ 
γενικής τους σχέσης με το δικαιούχο. 

5. Δικαίωμα εισόδου στις Λέσχες έχουν επίσης και οι εξ 
αίματος ή εξ αγχιστείας μέχρι δευτέρου βαθμού συγγενείς 
του εν ενεργεία και συντάξει αστυνομικού και πολιτικού 
προσωπικού της Ελληνικής Αστυνομίας το οποίο εφοδιά¬ 
ζεται με δελτίο εισόδου. Στο δελτίο αυτό εκτός από τα 
στοιχεία ταυτότητάς τους θα περιλαμβάνεται και ένδειξη 
της συγγενικής σχέσης με το δικαιούχο. 

6. Ο κάτοχος δελτίου εισόδου σε ένα πρατήριο δικαιού¬ 
ται να εισέρχεται μ’ αυτή και στα λοιπά πρατήρια των Λε¬ 
σχών της Ελληνικής Αστυνομίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 1994 
Ο ΑΡΧΗΓΟΣ 

Αντ/γος ΕΜΜΑΝΟΥΗΛ ΧΟΥΡΔΑΚΗΣ 
-+- 

Αριθ. Δ10/33469/2209 (8) 

«Εσωτερική διάρθρωση του Τμήματος Πληροφορικής της 

Διεύθυνσης Οργάνωσης και Ανάπτυξης της ΥΠΑ». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περί ιδρύσεως Δ/ 
νσεως Εναερίων Μεταφορών παρά των Υπουργείων Συ¬ 
γκοινωνιών και Οργανώσεως της Υπηρεσίας Πολιτικής 
Αεροπορίας και ρυθμίσεως συναφών θεμάτων, όπως τρο¬ 
ποποιήθηκε με το Ν. 1340/83. 

2. Το Π.Δ. 56/89 «περί Οργανισμού της Υπηρεσίας Πο¬ 
λιτικής Αεροπορίας, όπως τροποποιήθηκε μεταγενέ¬ 
στερα. 

3. Τον Ν. 2085/92 «περί ρυθμίσεως θεμάτων Οργάνω¬ 
σης λειτουργίας και προσωπικού της Δημόσιας Διοίκησης 
και άλλες διατάξεις». 

4. Το άρθρο 4 παράγρ. 2.8 της με αριθ. Δ10/Α/11775/ 
824/28.3.91 Υπουργικής απόφασης «περί μεταβίβασης 
αρμοδιοτήτων και δικαιώματος υπογραφής με εντολή 
Υπουργού. 

5. Τις άμεσες επιτακτικές ανάγκες της Υπηρεσίας. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την σύσταση τριών (3) γραφείων στο Τμήμα Πληρο¬ 
φορικής της Διεύθυνσης Οργάνωσης και Ανάπτυξης της 
ΥΠΑ (Δ10) με τις ακόλουθες αρμοδιότητες. 


α) ΓΡΑΦΕΙΟ ΜΕΛΕΤΩΝ ΚΑΙ ΠΡΟΓΡΑΜΜΑΤΙΣΜΟΥ ΠΛΗ¬ 
ΡΟΦΟΡΙΚΗΣ 

Ανάλυση, τεκμηρίωση όλων των μηχανογραφικών ανα¬ 
γκών της ΥΠΑ. 

Καθορισμός προτύπων. Σχεδίαση, προγραμματισμός, 
προμήθεια υλικού και λογισμικού (ΗΑΒΩννΑΠΕ - 50Ρ- 
τννΑΒΕ) για τις ανάγκες όλου του Τμήματος και της ΥΠΑ. 
Παρακολούθηση υλοποίησης όλων των εγκριθέντων 
εφαρμογών στην ΥΠΑ εκτός αυτών της Εναέριας Κυκλο¬ 
φορίας. 

Σύνταξη ειδικών μελετών και μελετών σκοπιμότητας 
μηχανογράφησης^ πληροφορικής. Δημιουργία σχετικής 
βιβλιοθήκης, έκδοση εγχειριδίων, οδηγιών και ΜΟΔ, χειρι¬ 
σμός θεμάτων εκπαίδευσης. 

β) ΓΡΑΦΕΙΟ ΕΚΜΕΤΑΛΛΕΥΣΗΣ ΚΕΝΤΡΙΚΟΥ Η/Υ 

Μέριμνα για εγκατάσταση, καλή λειτουργία, εκμετάλ¬ 
λευση και συντήρηση του κεντρικού Η/Υ και του εξοπλι¬ 
σμού του. 

Ασφάλεια και προστασία του όλου συστήματος. Προε¬ 
τοιμασία και Εισαγωγή δεδομένων, έλεγχος εισόδου - 
εξόδου. Υποστήριξη των αναγκών της ΥΠΑ σε κύριους και 
εξειδικευμένους τομείς εφαρμογών μηχανογράφησης - 
πληροφορικής (Τράπεζα πληροφοριών, βάσεις πληροφο¬ 
ριών - δεδομένων - επικοινωνίες με άλλους Η/Υ και συ¬ 
στήματα. 

γ) ΓΡΑΦΕΙΟ ΥΠΟΣΤΗΡΙΞΗΣ ΧΡΗΣΤΩΝ ΠΡΟΣΩΠΙΚΩΝ 
ΥΠΟΛΟΓΙΣΤΩΝ (Ρ.Ο. Η/Υ) 

Παροχή υποστήριξης για την εγκατάσταση, συντήρηση 
και εκμάθηση εκμετάλλευσης προσωπικών υπολογιστών, 
με επικοινωνίες ή δίκτυα, στις διάφορες δραστηριότητες 
της ΥΠΑ από χρήστες. 

Ανάπτυξη λογισμικού για Ρ.Ο. χρηστών όπου είναι δυνα¬ 
τόν. 

Διαθεσιμότητα για υποβοήθηση, βελτίωση ή επέκτασή 
των εφαρμογών (ΗΑΒϋ\Λ/ΑΒΕ - δΟΓΠΛ/ΑΒΕ) που έχουν 
ανάγκη οι χρήστες Ρ.Ο. 

2. Ο προσδιορισμός των απαιτήσεων προμήθειας Υλι¬ 
κού και Λογισμικού των (β) και (γ) Γ ραφείων γίνεται σε συ¬ 
νεργασία με το (α) Γ ραφείο. 

3. Η λειτουργική κατάτμηση του Τμήματος σε τρία (3) 
Γραφεία και η κατόπιν αυτού στελέχωσή τους δεν θα 
εμποδίζει την προσφορά υπηρεσιών του προσωπικού τους 
σε ανάγκες άλλου Γ ραφείου όταν υπάρχουν ανάγκες. 

4. Σε θέματα συντήρησης και υλικού (ΗΑΒϋννΑΒΕ) το 
τμήμα θα συνεργάζεται με την Διεύθυνση Ηλεκτρονικών 
της ΥΠΑ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Αυγούστου 1994 

Με εντολή Υπουργού 
Ο Διευθυντής 
Ε. ΓΕΡΟΝΤΟΥΚΟΣ 

Αριθ. 1322/1/94/10.4.94 (9) 

Έγκριση της υπ’ αριθμ. 1322/1 /94/18.4.94 απόφαση του 
Κεντρικού Λιμενάρχη Ρόδου «περί αναπροσαρμογής 
του ναύλου επιβατών στις τοπικές δρομολογιακές 
γραμμές ΡΟΔΟΥ - ΣΥΜΗΣ και ΧΑΛΚΗΣ ΚΑΜΕΙΡΟΥ 
ΣΚΑΛΑΣ ΡΟΔΟΥ». 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης». 

2. Τις διατάξεις του άρθρου 178 παρ. 2 του Ν.Δ. 187/73 
«περί Κώδικος Δημοσίου Ναυτικού Δικαίου» (ΦΕΚ 261 -Α/ 
3.10.73). 

3. Τις διατάξεις του Π.Δ. 338/83 (ΦΕΚ 119-Α/8.9.83) 
«περί μεταβίβασης αρμοδιοτήτων του Υπουργού Εμπορι¬ 
κής Ναυτιλίας στους Νομάρχες. 

4. Την υπ’ αριθμ. 1321.2/4/94/15.4.94 Απόφαση του 
Υπουργού Εμπορικής Ναυτιλίας με την οποία χορηγήθηκε 
αύξηση στο ναυλολόγιο επιβατών και οχημάτων κατά πο¬ 
σοστό 12%. 

5. Την υπ’ αριθμ. 1322/1 /94 13.6.94 Απόφαση του Κε¬ 
ντρικού Λιμενάρχη Ρόδου με την οποία αναπροσαρμόζε¬ 
ται ο ναύλος επιβατών στις τοπικές δρομολογιακές γραμ¬ 
μές ΡΟΔΟΥ - ΣΥΜΗΣ και ΧΑΛΚΗΣ - ΚΑΜΕΙΡΟΥ ΣΚΑ¬ 
ΛΑΣ ΡΟΔΟΥ. 

6. Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154-Α/10.9.92). 

7. Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο Μόνο 

α) Εγκρίνουμε την πιο κάτω Απόφαση του Κεντρικού Λι¬ 
μενάρχη Ρόδου. 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΚΕΝΤΡΙΚΟ ΛΙΜΕΝΑΡΧΕΙΟ ΡΟΔΟΥ 
ΤΜΗΜΑ ΛΙΜΕΝΙΚΗΣ ΑΣΤΥΝΟΜΙΑΣ 
Αριθμ. Πρωτ. 1322/1/94 
Έχοντας υπόψη: 

α) Τις διατάξεις του άρθρου 187 παρ. 2 Ν.Δ. 187/73 
«περί Κώδικος Δημοσίου Ναυτικού Δικαίου» (ΦΕΚ 261 -Α/ 
3.10.73). 

β) Την υπ’ αριθ. 1321.2/4/94/15.4.94 Απόφαση Υ.Ε.Ν. 

γ) Την υπ’ αριθμ. 1322/1/93/24.2.93. 

δ) Το άρθρο 29 Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154-Α/10.9.92). 

ε) Το γεγονός ότι από τις διατάξεις της παρούσας Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Αναπροσαρμόζουμε το ναύλο επιβατών για διαδρομή 
απλής μετάβασης μεταξύ των λιμένων ΡΟΔΟΥ-ΣΥΜΗΣ με 
τα επιβατηγό πλοία «ΣΥΜΗ I» Νηολ. Πειραιώς 6768 και 
«ΣΥΜΗ II» Νηολ. Πειραιώς 9208 και ΧΑΛΚΗΣ - ΚΑΜΕ1- 
ΡΟΥ ΣΚΑΛΑΣ ΡΟΔΟΥ με τα επιβατηγό πλοία «ΑΦΡΟ¬ 
ΔΙΤΗ» Νηολ. Ρόδου 160 και «ΧΑΛΚΗ» Νηολ. Ρόδου 158 
ως κατωτέρω: 

α) ΡΟΔΟ-ΣΥΜΗ σε δραχμές χίλιες εκατόν σαράντα πέ¬ 
ντε (1145) κατ’ άτομο. 

β) ΧΑΛΚΗ-ΚΑΜΕΙΡΟ ΣΚΑΛΑΣ ΡΟΔΟΥ σε δραχμές 
ενιακόσιες εξήντα τέσσερις (964) κατ’ άτομο. 


Ο Ναύλος οχημάτων καθορίζεται σύμφωνα με το εκά- 
στοτε ισχύον, για τις κύριες γραμμές, ναυλολόγιο οχημά¬ 
των, όπως αυτό καθορίζεται από τις αποφάσεις ΥΕΝ. 

2) Τα ποσοστά εκπτώσεων του ναύλου και η δωρεάν με¬ 
ταφορά επιβατών καθορίζεται σύμφωνα με τις ισχύουσες 
διατάξεις περί εκπτώσεων και δωρεάν μεταφορά, κυρίων 
και δευτερευουσών δρομολογιακών γραμμών. 

3) Κάθε παράβαση της παρούσης τιμωρείται σύμφωνα 
με τις διατάξεις του άρθρου 180 του ΝΔ 187/73 «περί 
ΚΔΝΔ» (ΦΕΚ 261-Α/73). 

4. Η από στοιχεία (γ) αναφερόμενη στο σκεπτικό Από¬ 
φασής μας, καταργείται. 

Ρόδος, 13 Ιουνίου 1994 
Ο Κεντρικός Λιμενάρχης κ.α.α. 

Πλωτάρχης Λ.Σ. 

I. ΦΟΥΡΝΑΡΑΚΗΣ 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 19 Ιουλίου 1994 
Ο Νομάρχης 

ΙΩΑΝΝΗΣ ΠΑΡΑΣΚΕΥΑΣ 
-♦- 

Αριθ. 3137 (10) 

Σύσταση αμιγούς Δημοτικής Επιχείρησης Δήμου Μύρινας 

Λήμνου, Νομού Λέσβου 

Ο ΕΠΑΡΧΟΣ ΛΗΜΝΟΥ 
Έχοντας υπόψη: 

1. Τις διατάξεις της παρ. 3 του άρθρου 260 του Π. Δ/τος 
323/89 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο 244/19.4.84 
ΦΕΚ τ.Β’. 

3. Την αριθ. 59/94 αποφ. Δ.Σ. Δήμου Μύρινας Λήμνου 
με θέμα Σύσταση αμιγούς Δημοτικής Επιχείρησης με την 
επωνυμία Δημοτική Επιχείρηση πολιτιστικής Ανάπτυξης 
Μύρινας. 

4. Τις διατάξεις του αριθ. 250/89 Π. Δ/τος που δημο¬ 
σιεύτηκε στο 118 Α/10.5.89 ΦΕΚ Μεταβίβαση αρμοδιο¬ 
τήτων του Υπουργού Εσωτερικών στους Νομάρχες. 

5. Την αριθ. 8300/30.5.79 απόφαση του Νομάρχη Λέ¬ 
σβου, περί μεταβιβάσεως αρμοδιοτήτων στον Έπαρχο 
Λήμνου όπως τροποποιήθηκε και συμπληρώθηκε με τις 
αριθ. 6073/84, 5676/27.4.1993 και 8824/23.6.94 απο¬ 
φάσεις Νομάρχη Λέσβου. 

6. Τη σχετική οικονομοτεχνική μελέτη σκοπιμότητας 
καθώς και το αριθ. 9714/22.6.94 έγγραφο της ΔΙ.- 
Π.Α.Β.Α. 

7. Τις διατάξεις του άρθρου 27 του Ν. 2081/92 (ΦΕΚ 
154/τ.Α'/10.9.92) με το οποίο προστέθηκε νέο άρθρο 
(29Α) στο Ν. 1558/85 για έλεγχο των δαπανών που προ- 
καλούν οι κανονιστικές διοικητικές πράξεις. 

8. Την αριθ. 550/7.10.92 εγκύκλιο του Υπουργικού 
Συμβουλίου. 

9. Το αριθ. ΓΥ 6065/6.11.92 έγγραφο του Υπουργού 
Προεδρίας της Κυβερνήσεως, αποφασίζουμε: 

1. Συνιστάται στο Δήμο Μύρινας, Νομού Λέσβου Επι¬ 
χείρηση με την επωνυμία Αμιγής Δημοτική Επιχείρηση Πο¬ 
λιτιστικής Ανάπτυξης Μύρινας, ως ίδιο Νομικό πρόσωπο 
ιδιωτικού δικαίου το οποίο διέπεται από τις διατάξεις των 
άρθρων 260 έως 267, 274 και 287 του Π. Δ/τος 323/89 
(Δημοτικός και κοινοτικός Κώδικας). 

2. Σκοπός της επιχείρησης είναι η ανάλυψη δραστήριο* 
τήτων που έχουν σχέση με την πολιτιστική ανάπτυξη όπως 
περιγράφονται στη σχετική οικονομοτεχνική μελέτη. 

3. Η επιχείρηση θα διοικείται από εννεαμελές Διοικη¬ 
τικό Συμβούλιο, που τα μέλη του ορίζονται μαζί με ανα¬ 
πληρωτές από το Δημοτικό Συμβούλιο. Από τα μέλη (2) 
δύο τουλάχιστον θα είναι Δημοτικοί Σύμβουλοι. 

Η συμμετοχή των εργαζομένων στην επιχείρηση θα 
υπάρχει αν αυτή αποσχολήσει περισσότερους από είκοσι 
(20) εργαζομένους. 

Τα υπόλοιπα μέλη θα είναι πολίτες που έχουν πείρα ή 
γνώσεις σχετικά με το αντικείμενο της επιχείρησης. 

4. Η διάρκεια της επιχείρησης είναι 25 χρόνια από τη 
δημοσίευση της παρούσης απόφασης στην Εφημερίδα 
της Κυβερνήσεως. 

5. Έδρα της επιχείρησης είναι ο Δήμος Μύρινας Λή¬ 
μνου, Νομού Λέσβου. 

6. Ο Δήμος Μύρινας Λήμνου διαθέτει στην επιχείρηση 
χρηματικό ποσό πέντε εκατομυρίων δραχμών (5.000.000) 
ως αρχικό κεφάλαιο. 

7. Πόροι της επιχείρησης είναι τα έσοδα από τη λειτουρ¬ 
γία των διαφόρων σχολών της επιχείρησης, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

8. Η επιχείρηση διαλύεται: 

α. Με απόφαση του Δημ. Συμβουλίου με την απόλυτη 
πλειοψηφία των μελών του, και αποφ. του ΥΠ.ΕΣ. 

β. Όταν λήξει χωρίς να παραταθεί η διάρκεια της επιχεί¬ 
ρησης και 

γ. Σε περίπτωση πτώχευσης της επιχείρησης. 

Εκτός από την περίπτωση πτώχευσης της επιχείρησης 
η εκκαθάριση από εκκαθαριστές που ορίζονται από το 
Διοικητικό Συμβούλιο Μύρινας Λήμνου. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράτονται οι απαιτήσεις ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο περιέχεται στο Δήμο Μύρινας Λήμνου. 

9. Η συγκρότηση, η Λειτουργία, διαχείριση και η επο- 
πτεία της επιχείρησης διέπονται από τις σχετικές με τις 
Δημοτικές και κοινοτικές επιχειρήσεις διατάξεις του Π.Δ. 
323/89 και την αριθ. 25027/2.4.1984 απόφαση του 
Υπουργού Εσωτερικών που δημοσιεύτηκε στο 244/ 
19.4.1984 ΦΕΚ τεύχος Β. 

10. Η δαπάνη των πέντε εκατομμυρίων δραχμών 
(5.000.000) που θα διατεθεί από τον Δήμο Μύρινας ως 
αρχικό κεφάλαιο είναι εγγεγραμμένη στον τρέχοντα προϋ¬ 
πολογισμό του Δήμου και θα καλυφθεί από εκεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μύρινα 1 Αυγούστου 1994 

Ο Έπαρχος 
ΙΩΑΝ. ΓΕΡΑΚΙΤΗΣ 

-♦- 

Αριθ. 559 (11) 

Αναπροσαρμογή εφάπαξ αποζημιώσεως φορτ/τών 

Κ.Α.Φ.Ξ. Πειραιώς και αύξηση των εξόδων κηδείας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν. 3200/55, όπως τροποποιήθηκε, 
και του Ν.Δ. 532/70 «περί διοικητικής αποκεντρώσεως», 


όπως τροποποιήθηκε μεταγενέστερα. 

2. Τις διατάξεις του Π.Δ. 369/89 «Οργάνωση των Υπη¬ 
ρεσιών Εργασίας των Νομαρχιών». 

3. Τις διατάξεις του Ν.Δ. 1254/49 «Περί φορτ/σεων ξη- 
ράς». 

4. Τις διατάξεις του άρθρου 16 παρ. 3 του Κανονισμού 
Διοικήσεως και Παροχών του Κ.Α.Φ. Ξηράς Περαιά, που 
εγκρίθηκε με την ΕΡ 358478/5.11.80 απόφαση του Νο¬ 
μάρχη Διαμερίσματος Πειραιά, όπως τροποποιήθηκε και 
συμπληρώθηκε μεταγενέστερα. 

5. Τα αποσπάσματα πρακτικού από την 9/16.2.94 συ¬ 
νεδρίαση της Διοικούσας το Κ.Α.Φ. Ξηράς Πειραιά, Επι¬ 
τροπής που μας υπέβαλε με την 8/11.3.94 αναφορά του 
το Κ.Α.Φ, σχετικά με την αύξηση κατά 20% της εφάπαξ 
αποζημίωσης των εξερχομένων του επαγγέλματος φορτ/ 
τών για το 1994, καθώς και την αύξηση των εξόδων κη¬ 
δείας από 100.000 σε 300.000 δραχμές. 

6. Το 11409/25.5.94 έγγραφο του Υπουργείου Εργα¬ 
σίας (Δ/νση Δ3 Τμήμα Φορτ/κών Εργασιών), αποφασί¬ 
ζουμε: 

1. Εγκρίνουμε την αύξηση της εφάπαξ αποζημίωσης 
των αποχωρούντων του επαγγέλματος φορτ/των ξηράς 
Πειραιώς, κατά ποσοστό 15% (δεκαπέντε επί τοις εκατό) 
διαμορφουμένου του βασικού ποσού κατά κλάσεις ως 
εξής: 

Α. Βασικά ποσά 1 θετούς συμμετοχής στο Κ.Α.Φ. 

1η Κλάση δρχ. 728.235 (ήτοι 633.248 15%) 

2η Κλάση δρχ. 569.950 (ήτοι 495.609 15%) 

3η Κλάση δρχ. 498.374 (ήτοι 433.369 15%) 

4η Κλάση δρχ. 453.308 (ήτοι 394.181 15%) 

5η Κλάση δρχ. 418.846 (ήτοι 364.214 15%) 

6η Κλάση δρχ. 340.184 (ήτοι 295.812 15%) 

Τα ανωτέρω κατά κλάσεις ποσά εφάπαξ αποζημίωσης 
θεωρούμενα βασικά για ΙΟετή συμμετοχή των φορτ/τών 
στο Κ.Α.Φ.Ξ. Περαιά, προσαυξάνοται κατά 20% για κάθε 
χρόνο συμμετοχής στο Κ.Α.Φ. πέραν της 10ετίας, και μέ¬ 
χρι το πολύ 30 χρόνων συμμετοχής στο Κ.Α.Φ., σύμφωνα 
με τις διατάξεις του ισχύοντος κανονισμού του 
Κ.Α.Φ.Ξ.Π. 

Τα συνολικά ποσά της εφάπαξ αποζημίωσης, κατά κλά- 
σεις, δεν μπορούν να υπερβαίνουν τα κατωτέρω ποσά, δυ- 
ναμένων τούτων να προσαυξάνονται μόνο με τις προβλε- 
πόμενες από τις διατάξεις του εδαφ. 3 παρ. 3 του άρθρου 
16 του Κανονισμού λειτουργίας Διοικήσεων και παροχών 
του Κ.Α.Φ.Ξ. Πειραιά (αποφ. Νομ. Πειραιά Ερ. 358478/ 
80) προσαυξήσεις: 

Β. Ανώτατα ποσά εφάπαξ αποζημίωσης 30ετούς συμ¬ 
μετοχής στο Κ.Α.Φ. 

1η Κλάση δρχ. 3.641.176 (ήτοι 3.166.240 15%) 

2η Κλάση δρχ. 2.848.210 (ήτοι 2.476.704 15%) 

3η Κλάση δρχ. 2.491.871 (ήτοι 2.166.844 15%) 

4η Κλάση δρχ. 2.266.477 (ήτοι 1.970.815 15%) 

5η Κλάση δρχ. 2.094.231 (ήτοι 1.821.070 15%) 

6η Κλάση δρχ. 1.125.916 (ήτοι 979.057 15%) 

Εγκρίνουμε την αύξηση των εξόδων κηδείας, σε περί¬ 
πτωση θανάτου φορτ/τή εφοδιασμένου με βιβλιάριο 

επαγγελματικής ταυτότητας της ΕΡΦΞ Πειραιά (άρθρο 21 
του Κανονισμού Διοικήσεως και Παροχών του Κ.Α.Φ.Ξ. 
Πειραιά) από 100.000 δραχμές σε 300.000 δραχμές. 

Από τις διατάξεις αυτής της απόφασης δεν προκαλεΐται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευεθεί στην Εφημερίδα της 
Κυβερνήσεως. 

Πειραιάς 13 Ιουνίου 1004 
Ο Νομάρχης 
ΝΙΚ. ΣΧΟΙΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





